google/wiki40b huggingface dataset:
Χιλπέριχος Α΄

Βιογραφία

Ήταν ο τέταρτος (επιζήσας) γιος τού Χλωτάριου Α΄ βασιλιά τού Σουασσόν & μετά των Φράγκων και της Αρεγούνδης, κόρης τού Μπαντέρικ ηγεμόνα των Θουριγγίων. Ο πατέρας του από προηγούμενο γάμο με την Ίνγκουντ είχε άλλους τρεις γιους.
Το 561 απεβίωσε ο Χλωτάριος Α΄ και αμέσως μετά ο Χιλπέριχος Α΄ προσπάθησε να αποκτήσει όλη τη Φραγκία τού πατέρα του: έλαβε τον θησαυρό από την πόλη Μπερνύ και εισήλθε στο Παρίσι. Όμως οι τρεις ετεροθαλείς μεγαλύτεροι αδελφοί του τον υποχρέωσαν να αποδεχθεί τη διαίρεση του βασιλείου, κατά το έθος των Φράγκων: ο Χαριβέρτος Α΄ έλαβε το Παρίσι, τη Νευστρία, το Πουατιέ, την Ακουιτανία και την Τουλούζη, ο Γκούντραμ την Ορλεάνη και τη Βουργουνδία, ο Σιγιβέρτος Α΄ την Αυστρασία (Ρενς) και ο Χιλπέριχος Α΄ το Σουασσόν (Αμιέν, Αρράς, Καμπραί, Τερουάν, Τουρναί, Βουλώνη). Το 567 απεβίωσε ο πρώτος και η περιοχή του μοιράστηκε: η Νευστρία πήγε στον Χιλπέριχο Α΄, άλλα μέρη στον Σιγιβέρτο Α΄, ενώ το Παρίσι θα μοιραζόταν και στους τρεις. 
Σύντομα ο Χιλπέριχος Α΄ περιήλθε σε διαμάχη με τον Σιγιβέρτο Α΄, ο οποίος τον νίκησε και βάδισε στο Σουασόν, όπου νίκησε και φυλάκισε τον γιο εκείνου Θευδεβέρτο. Όταν απεβίωσε ο Χαριβέρτος Α΄ και οι κτήσεις του μοιράστηκαν, ο Χιλπέριχος Α΄ αμέσως εισέβαλε στις νέες περιοχές τού Σιγιβέρτου Α΄, όμως ηττήθηκε από αυτόν. Το 573 συμμάχησε με τον Γκούντραμ εναντίον τού Συγιβέρτου Α΄, αλλά όταν ο Γκούντραμ άλλαξε πλευρά, ο Χιλπέριχος Α΄ ηττήθηκε πάλι.
Βρετανικό Πρωτάθλημα Κλειστού Στίβου 2014

Τόπο διεξαγωγής

Η διοργάνωση πραγματοποιήθηκε στο Αγγλικό Ινστιτούτο Αθλητισμού, στο Σέφιλντ για εντέκατη συνεχόμενη χρονιά από το 2004. Το Αγγλικό Ινστιτούτο Αθλητισμού είναι μια πολλαπλών χρήσεων αθλητική εγκατάσταση που άνοιξε τον Δεκέμβριο του 2003 και κόστισε 24.000.000 στερλίνες. Το 2012 χρησιμοποιήθηκε ως προπονητικό κέντρο από τους Βρετανούς αθλητές για τους Θερινούς Ολυμπιακούς Αγώνες.

Χορηγοί

Ο βασικός χορηγός του πρωταθλήματος είναι η Sainsbury's μια από τις μεγαλύτερες εταιρίες του βρετανικού λιανεμπορίου τροφίμων (σούπερ μάρκετ), η οποία έγινε χορηγός της διοργάνωσης από το 2013 αντικαθιστώντας την Aviva. Η εταιρία επέκτεινε τη συμφωνία της με την Βρετανική Ομοσπονδία Στίβου μέχρι το τέλος του 2017. Οι άλλοι τρεις βασικοί χορηγοί είναι το BBC, η Nike και το Εθνικό Λαχείο.
Ορθογραφία της Γαλλικής γλώσσας

Η Γαλλική ορθογραφία περιλαμβάνει την ορθογραφία και τη στίξη της γαλλικής γλώσσας. Βασίζεται σε ένα συνδυασμό φωνολογικών και ιστορικών αρχών. Η ορθογραφία των λέξεων βασίζεται σε μεγάλο βαθμό από τα Παλαιά Γαλλικά και έχει μείνει περισσότερο ή λιγότερο αλλαγμένη από τότε, παρά τις τεράστιες αλλαγές στην προφορά της γλώσσας στα χρόνια που μεσολάβησαν. Αυτό έχει οδηγήσει σε μια περίπλοκη σχέση μεταξύ ορθογραφίας και ήχου, ιδιαίτερα για τα φωνήεντα, ένα πλήθος σιωπηλών γραμμάτων και ένα μεγάλο αριθμό ομόφωνων (π. χ., saint/sein/sain/seing/ceins/ceint (όλα προφέρονται [sɛ̃]), sang/sans/cent (όλα προφέρονται [sɑ̃]). 
Οι ύστερες προσπάθειες μετατροπής μερικών λέξεων ώστε να γράφονται σύμφωνα με τις λατινικές ετυμολογίες αύξησαν τον αριθμό των σιωπηλών γραμμάτων (π.χ. temps - tens και vingt - vint). Παρ'όλα αυτά υπάρχουν κανόνες που διέπουν τη γαλλική ορθογραφία, επιτρέποντας της να έχει ικανοποιητική ακρίβεια όταν προφέρει γαλλικές λέξεις από τις γραπτές τους μορφές. Η αντίστροφη λειτουργία, η παραγωγή γραπτών μορφών από την προφορά τους, είναι πιο διφορούμενη.
Ίβιτσα Όλιτς

Καριέρα σε συλλόγους

Ο Όλιτς ξεκίνησε την επαγγελματική του καριέρα στην Κροατία με τη Μαρσόνια. Το 1998 τον απέκτησε η Χέρτα Βερολίνου, όμως δεν πήρε πολλές ευκαιρίες ΄στην πρώτη ομάδα και μετά από δύο χρόνια επέστρεψε στη Μαρσόνια. Ύστερα από μια καή σεόν πήρε μεταγραφή για τη ΝΚ Ζάγκρεμπ, όπου πέτυχε 21 γκολ σε 29 εμφανίσεις και τη βοήθησε να κατακτήσει το πρωτάθλημα. Την επόμενη χρονιά πήρε μεταγραφή στη Ντιναμό Ζάγκρεμπ με την οποία επίσης στέφθηκε πρωταθλητής.
Επόμενος σταθμός της καριέρας του Όλιτς το 2003 ήταν η Μόσχα που έπαιξε για τέσσερα χρόνια τη φανέλα της ΤΣΣΚΑ. Η παραμονή του στη ρωσική πρωτεύουσα συνοδεύτηκε από την κατάκτηση του Κυπέλλου UEFA το 2005, τρία πρωταθλήματα Ρωσίας, δύο Κύπελλα και δύο Σούπερ Καπ. Τον Ιανουάριο του 2007 επέστρεψε στη Γερμανία με τα χρώματα του Αμβούργου. Την πρώτη του χρονιά βοήθησε την ομάδα του να αποφύγει τον υποβιβασμό και τον Οκτώβριο του 2007 έγινε ο πρώτος παίκτης στην ιστορία του συλλόγου του μεγάλου λιμανιού που πέτυχε χατ-τρικ σε ένα ημίχρονο, στη νίκη με 4-1 επί της Άαχεν.
Ο Όλιτς υπέγραψε το 2009 τριετές συμβόλαιο με τη Μπάγερν Μονάχου, όπου προοριζόταν ως αλλαγή των βασικών επιθετικών Μάριο Γκόμες και Μίροσλαβ Κλόζε. Όμως, επωφελούμενος από τους τραυματισμούς τους, έπαιξε πολλά παιχνίδια ως βασικός. Με τη Μπάγερν κατέκτησε τη Μπουντεσλίγκα το 2009 και έπαιξε σε δύο τελικούς του Τσάμπιονς Λιγκ, όπου όμως δεν κατάφερε να σηκώσει το τρόπαιο.
Ύστερα από τη λήξη του συμβολαίου του με την ομάδα του Μονάχου πήγε στη Βόφσμπουργκ, όπου και πάλι καθιερώθηκε γρήγορα ως βασικός επιθετικός. Τελείωσε τη σεζόν 2013-2014 ως πρώτος σκόρερ της ομάδας του.

Διεθνής καριέρα

Ο Όλιτς έπαιξε με την Κροατία στο Παγκόσμιο Κύπελλο του 2002 σε δύο αγώνες, με σημαντικότερη συνεισφορά του ένα γκολ στη νίκη με 2-1 ενάντια στην Ιταλία. Έπαιξε επίσης σε τρεις αγώνες του Ευρωπαϊκού Πρωταθλήματος του 2004 και σε δύο του Παγκοσμίου Κυπέλου του 2006. Στα προκριματικά για το Ευρωπαϊκό Πρωτάθλημα του 2008 πέτυχε το τρίτο γκολ στη νίκη με 3-2 επί της Αγγλίας που απέκλεισε τους Άγγλους από τη διοργάνωση. Στα τελικά του Ευρωπαικού του 2008 σκόραρε ενάντια της Γερμανίας στο παιχνίδι του ομίλου, συμβάλοντας στη νίκη των Κροατών με 2-1. Απουσίασε από την αποστολή της ομάδας της Κροατίας για το επόμενο Ευρωπαϊκό Πρωτάθλημα λόγω τραυματισμού, όμως συμμετείχε με την ομάδα του στο Παγκόσμιο Κύπελλο του 2014.
Βασίλειος Βοΐλας

Βιογραφία

Γεννήθηκε στα Ιωάννινα το 1884. Σπούδασε ιατρική στα πανεπιστήμια της Αθήνας, της Λιψίας, του Μονάχου και του Βερολίνου και έπειτα των Παρισίων.
Την περίοδο 1918-35 ήταν διευθυντής παθολογικής κλινικής στο νοσοκομείο "Ευαγγελισμός".
Εφηύρε ιατρικά όργανα, όπως το ηχοσκόπιο και το υπερηχοσκόπιο, για την ακρόαση των ασθενών. Ήταν παντρεμένος με τη Θάλεια Στάλιου.
Υπηρέτησε ως υπουργός Υγιεινής στις κυβερνήσεις Βούλγαρη, Αρχιεπισκόπου Δαμασκηνού, Κανελλόπουλου  και στην υπηρεσιακή κυβέρνηση του Ιωάννη Θεοτόκη, από τις 6 Ιανουαρίου 1950 ως τις 23 Μαρτίου 1950 (Υγιεινής και Κοινωνικής Προνοίας).
Άλκηστις (μυθολογία)

Μύθος

Η Άλκηστις ζητήθηκε σε γάμο από πολλούς. Ο πατέρας της όμως την υποσχέθηκε σ' εκείνον που θα κατάφερνε να ζεύξει θηρία διαφορετικού γένους. Την κέρδισε λοιπόν με την βοήθεια του Απόλλωνα ο Άδμητος που συνέζευξε λέοντα με κάπρο που ο θεός προηγουμένως τα είχε εξημερώσει. Έτσι ο γάμος τους γιορτάσθηκε με κάθε μεγαλοπρέπεια και η Άλκηστις αφοσιώθηκε στον σύζυγό της τόσο που έφθασε στο σημείο να δεχθεί να πεθάνει αντ' αυτού όταν η αυστηρή θεά Άρτεμις τον καταδίκασε σε θάνατο, χολωθείσα, επειδή κατά τις θυσίες του Υμεναίου την λησμόνησε, δίνοντάς του όμως τη χάρη να τον αφήσει «εν ζωή» αν άλλος εκουσίως προσφερόταν ν' αποθάνει.
Κατ' άλλη εκδοχή του μύθου δεν ήταν αυτό απαίτηση της Άρτεμης αλλά εκδίκηση του Ακάστου (αδελφού της) για τον άδικο χαμό του πατέρα του που κατακρεουργήθηκε από τις κόρες του (αδελφές του). Όταν λοιπόν κυνήγησε και συνέλαβε τον σύζυγο της Άλκηστης, εκείνη ομολόγησε την πράξη χωρίς όμως και να είχε ανάμειξη σ΄ αυτή. Τότε ο Άκαστος φόνευσε την Άλκηστη και τις άλλες αδελφές του.
Τέλος και κατά τις δύο εκδοχές την Άλκηστη έσωσε ο Ηρακλής, φίλος του Αδμήτου, που πολέμησε με το Θάνατο καταφέρνοντας να τον δέσει με δεσμά αδαμάντινα και να ελευθερώσει το θύμα του.
Επίσης, υπάρχει και η παράδοση που αναφέρει ο Πλάτων στο «Συμπόσιον» κατά την οποία  η Περσεφόνη (κόρη της θεάς Δήμητρας) συγκινηθείσα από την αυτοθυσία της νεαρής Άλκηστης της επέτρεψε να επανέλθει στη ζωή.

Σχόλια

Ο μύθος αυτός στη διάρκεια των αιώνων απετέλεσε συγκινητικό υπόδειγμα συζυγικής πίστης, τόσο που ενέπνευσε πλήθος καλλιτεχνών του λόγου, του χρωστήρα και της σμίλης. Πρώτος ο Φρύνιχος και μετά ο Ευριπίδης έγραψαν τις εμπνευσμένες ομώνυμες τραγωδίες, και από αυτούς παρέλαβαν τον μύθο οι λυρικοί. Από τις σχετικές ομώνυμες όπερες ξεχωρίζουν εκείνες του Λουλλύ και Γκλουκ.
Αλλά και οι εικαστικές τέχνες αντιπροσωπεύονται με ανάγλυφες παραστάσεις κυρίως σε λάρνακες λόγω της νεκρικής υπόθεσης του μύθου, σε νεκρικά αγγεία, αλλά και σε τοιχογραφίες της Πομπηίας κλπ. Περίφημες επ΄ αυτού οι λάρνακες της Κυψέλου και στη σαρκοφάγο της Βίλας Αλμπάνι, ως και σε ετρουσκικά αγγεία.
Εξάλλου, το όνομα της μυθικής ηρωίδας δόθηκε στον αστεροειδή 124 Άλκηστις (124 Alkeste), που ανακαλύφθηκε το 1872.
Παγκόσμιο Κύπελλο Ποδοσφαίρου Ενόπλων 1991

Το 34ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στις πόλεις Άρνεμ και Άπελντορν της Ολλανδίας, τον Ιούνιο του 1991. Νικήτρια αναδείχθηκε η ομάδα της Ιταλίας.

Τελική φάση

Διεξήχθη σε τρεις γύρους. Στον Α΄ γύρο οι εννιά ομάδες αγωνίστηκαν σε τρεις ομίλους με βαθμολογία. Σε περίπτωση ισοβαθμίας κριτήρια κατάταξης ήταν κατά σειρά η καλύτερη διαφορά τερμάτων, η καλύτερη επίθεση, τα περισσότερα κόρνερ. Στον Β΄ γύρο (ημιτελικό) προκρίθηκαν έξι ομάδες, που αγωνίστηκαν σε δύο νέους ομίλους με βαθμολογία. Στον τελικό γύρο οι επικεφαλής των δύο ημιτελικών ομιλών αγωνίστηκαν στον τελικό ενώ οι υπόλοιπες ομάδες, ανάλογα με τη θέση που τερμάτισαν, έδωσαν αγώνες για τις θέσεις 7η-9η (οι τελευταίες ομάδες των τριων ομίλων του Α΄ γύρου), 5η-6η, 3η-4η, για τη διαμόρφωση της τελικής κατάταξης. Πρωταθλήτρια ομάδα αναδείχθηκε η Ιταλία. Οι αγώνες έγιναν στις πόλεις Άρνεμ και Άπελντορν της Ολλανδίας.
Γάλβας

Βιογραφία

Ο Γάλβας γεννήθηκε κοντά στην Τερατσίνα, "στ' αριστερά καθώς πηγαίνετε στο Φόντι", σύμφωνα με τα λόγια του Σουητώνιου. Σε ηλικία 20 ετών ήταν πραίτορας. Αργότερα έγινε Διοικητής της Ακουιτανίας και Ύπατος το 33 μ.Χ. Λόγω των επιτυχιών του στις στρατιωτικές αποστολές διορίστηκε  Ανθύπατος της Αφρικής από τον Κλαύδιο και μετέπειτα Διοικητής της Ταρρακωνησίας της Ισπανίας από τον Νέρωνα.
Με την αυτοκτονία του Νέρωνα, ανακηρύχθηκε ντε φάκτο Αυτοκράτορας  από τα στρατεύματα της Ισπανίας. Αμέσως τον αναγνώρισαν ως Αυτοκράτορα οι υπόλοιπες στρατιωτικές μονάδες και η Σύγκλητος. Με την ανάρρηση του στο Θρόνο οι πρώτες του ενέργειες, αναλώθηκαν στο να ευεργετήσει τους φίλους του και να καταδιώξει τους εχθρούς του, εντός της αυτοκρατορίας.
Κατ´ αρχάς αρνήθηκε το donativum στους πραιτωριανούς, λέγοντας πως κατατάσσει τους στρατιώτες του και δεν τους εξαγοράζει. Ως διάδοχό του όρισε τον Γάιο Πίσωνα Λικιανό, γνωστό συντηρητικό και αφοσιωμένο στην αυστηρότητα των ηθών.
Οι πραιτωριανοί, λόγω των οικονομικών περιορισμών που τους επέβαλλε εξεγέρθηκαν και ανακήρυξαν Αυτοκράτορα τον Μάρκο Σάλβιο Όθωνα, ενώ ο Γάλβας δολοφονήθηκε.
Θεόδωρος Τζαννετάκης

Βιογραφικά στοιχεία

Ήταν γιος του Τζαννετάκη Γρηγοράκη και καταγόταν από την παλαιά πολιτική οικογένεια των Γρηγοράκηδων. Αδελφός του ήταν ο Πιέρρος Τζαννετάκης. Εξελέγη πρώτη φορά βουλευτής Γυθείου στις εκλογές του 1856 και επανεξελέγη σε αυτές του 1859, του 1862 και του 1869.
Ερμαϊκή στήλη του Μεγάλου Αλεξάνδρου (Μουσείο του Λούβρου αρ.Ma436)

Ιστορικό της ανακάλυψης

Η στήλη βρέθηκε από τον Cavaliere d'Azara το 1779 και δωρίστηκε από τον ίδιο στον πρέσβη του Βοναπάρτη, ο οποίος την τοποθέτησε στο Μουσείο του Λούβρου. Το κεφάλι ήταν κομμένο από την στήλη και ανασυγκολλήθηκε. Η μύτη και μέρος της στήλης έλειπαν και αποκαταστάθηκαν, ενώ επισκευάστηκε το δεξί φρύδι και το κάτω χείλος.

Περιγραφή

Η στήλη εικονίζει την κεφαλή ενός άνδρα νεαρής ηλικίας τριάντα περίπου χρονών. Χαρακτηριστικό ανατομικό γνώρισμα είναι το μεγάλο αδύνατο πρόσωπο, του οποίου το αριστερό ήμισυ είναι λίγο πλατύτερο του δεξιού. Η κόμη που στεφανώνει το κεφάλι ήταν στολισμένη με διάδημα. Στην μπροστινή πλευρά της στήλης είναι χαραγμένο το επίγραμμα «Αλέξανδρος Φιλίππου Μακεδ ...».

Ιστορική τοποθέτηση

Η στήλη είναι αντίγραφο κάποιου πρωτοτύπου από την εποχή λίγο πριν τον θάνατο του Μεγάλου Αλέξανδρου. Η στήλη είναι κατασκευασμένη λίγο μετά τον θάνατο του Αλεξάνδρου.
Διοργανώσεις Ε.Π.Σ. Ημαθίας 2018–19

Play Off

Μέγας Αλέξανδρος Τρικάλων - ΦΑΣ Νάουσα 0-1 2-1
ΠΑΟΚ Αλεξάνδρειας - ΓΑΣ Ροδοχωρίου 1-2 2-0 α.α
Μέγας Αλέξανδρος Τρικάλων - ΠΑΟΚ Αλεξάνδρειας 3-0

Play Out

Κεραυνός Επισκοπής - ΑΟ Μαρίνας 1-0
Άρης Παλαιοχωρίου - Φίλιππος Μελίκης 2-2 και 1-0
Φίλιππος Μελίκης - Α.Ο. Μαρίνας 3-0

Β΄ Κατηγορία

Στην Β κατηγορία συμμετείχαν συνολικά 21 ομάδες που χωρίστηκαν σε δυο ομίλους. Οι τέσσερεις πρώτοι κάθε ομίλου συμμετείχαν στα play off όπου οι δυο πρώτες κάθε ομίλου κέρδιζαν την άνοδο στην Α΄ Κατηγορία. Οι τέσσερεις τελευταίες κάθε ομίλου συμμετείχαν στα play out, , όπου οι τελευταίες για κάθε όμιλο υποβιβάζονταν στη Γ΄ κατηγορία.

Γ΄ Κατηγορία

Με τη συμμετοχή 13 ομάδων διεξήχθη το πρωτάθλημα της Γ΄ Κατηγορίας, που χωρίστηκαν σε δυο όμιλους. Οι 4 πρώτοι συμμετείχαν στα play off ανόδου διατηρώντας τη βαθμολοογία τους. Από τα play off οι 3 πρώτες προβιβάζονται στη Β΄ Κατηγορία καθώς δεν υποβιβάστηκε καμία ομάδα της ΕΠΣ Ημαθίας από την Γ΄ Εθνική
Τσαμπόνγκ

Μεταφορές

Το αεροδρόμιο της Τσαμπόνγκ είναι το Αεροδρόμοιο Τσαμπόνγκ.
Γεώργιος Λαμπίρης

Βιογραφικά στοιχεία

Γεννήθηκε στο Αργοστόλι το 1833. Άρχισε να διακρίνεται νωρίς για την γνήσια καλλιτεχνική του φύση. Από την Κεφαλλονιά ήρθε και εγκαταστάθηκε στην Αθήνα. Διορίστηκε καθηγητής της μουσικής στο Αρσάκειο και σε άλλα σχολεία. Παντρεύτηκε την Αγγελική Λασκαράτου, θυγατέρα του Κεφαλλήνα ποιητή Ανδρέα Λασκαράτου. 
Τιμήθηκε με τον αργυρό Σταυρό του Σωτήρα. 
Απεβίωσε στην Αθήνα στις 13 Ιουλίου 1889.
Περιφερειακές διοικήσεις και δήμοι του Τρινιδάδ και Τομπάγκο

Η Δημοκρατία του Τρινιδάδ και Τομπάγκο διαιρείται σε 14 Περιφερειακές διοικήσεις και έναν δήμο.
Καίλιος λόφος

Ο Καίλιος λόφος, λατιν. collis Caelius, είναι ένας από τους Επτά λόφους της Ρώμης. Ο 3ος βασιλιάς της Ρώμης Τούλους Χοστίλιους με τη βία μετεγκατέστησε όλο τον πληθυσμό της Άλμπα Λόνγκα στον Καίλιο λόφο. Σύμφωνα με την παράδοση που αφηγείται ο Τίτος Λίβιος, ο λόφος έλαβε το όνομά του από τον Ετρούσκο Καίλιο Βιμπέννα, επειδή ίδρυσε οικισμό εκεί ή επειδή ο φίλος του Σέρβιους Τούλιους, 6ος βασιλιάς της Ρώμης, ήθελε να τον τιμήσει μετά τον θάνατό του.
Στη Δημοκρατική περίοδο ο Καίλιος λόφος ήταν μία σύγχρονη περιοχή οίκησης και τοποθεσία πλούσιων οικιών. Η αρχαιολογική σκαπάνη κάτω από τις Θέρμες του Καρακάλλα ανακάλυψε τα υπολείμματα πολυτελών βιλών με τοιχογραφίες και ψηφιδωτά. Ο Καίλιος είναι η θέση της βασιλικής του Σάντι Τζοβάννι ε Πάολο και της αρχαίας βασιλικής του Σάντο Στέφανο Ροτόνντο, γνωστής για το κεντρικό, κυκλικό σχέδιό της. Μία σημαντική έκταση του λόφου καταλαμβάνεται από τη Βίλλα Τσελιμοντάνα και τους κήπους της.
Τζένη Έλβερς

Βιογραφικά στοιχεία

Γεννήθηκε και μεγάλωσε στο Άμελινγκχάουζεν κοντά στην Λίνεμπουργκ (Lüneburg). Αποφοίτησε από το γυμνάσιο, παίρνοντας απολυτήριο. Σε ηλικία 18 χρονών εκλέχτηκε βασίλισσα των λουλουδιών (Heidekönigin) στην τοπική εορτή ανθέων (Heideblütenfest) του χωριού της.
Το 1989 άρχισε να παίρνει μαθήματα ηθοποιίας στην σχολή ηθοποιών Die Etage στο Βερολίνο και από το 1993 άρχισε να σπουδάζει ηθοποιός στην σχολή ηθοποιών (Schauspielschule) στο Αμβούργο, όπου αποφοίτησε με δίπλωμα. Πήγε στο Λος Άντζελες για να συνεχίσει τις σπουδές της στο American National Academy of Performing Arts.
Επέστρεψε στην Γερμανία και άρχισε να εργάζεται ως ηθοποιός και τηλεπαρουσιάστρια. Το 1995 υποδύθηκε με επιτυχία τον ρόλο της «τσούλας» στο έργο Männerpension του Γερμανού σκηνοθέτη Detlev Buck και καθιερώθηκε. Συνδέθηκε με τον ηθοποιό Χάινερ Λάουτερμπαχ και εν συνεχεία με τον Άλεξ Γιόλιγκ, από τον οποίο απέκτησε έναν γιο. Από το 2003 είναι παντρεμένη με τον μάνατζέρ της Γκότς Έλμπερτσχάγκεν και ονομάζεται Τζένη Έλβερς-Έλμπερτσχάγκεν.
Γουσταύος Γ΄ της Σουηδίας

Η ζωή του

Ο Γουσταύος Γ΄ παρατηρούσε, ότι από την εποχή του Καρόλου ΙΒ' το Κοινοβούλιο εκπονούσε νόμους, που ήταν ανεκτικοί στις καταχρήσεις των ευγενών. Ένα έτος μετά την ανάρρησή του, με ένα πραξικόπημα, έληξε την περίοδο αυτή της ελευθερίας των ευγενών και επιχείρησε την αποκατάσταση της βασιλικής απολυταρχίας. Με την Πράξη Ένωσης και Ασφάλειας το 1789 εξάλειψε τις τελευταίες δικαιοδοσίες του Κοινοβουλίου. Από την άλλη μεριά, ως πεφωτισμένος δεσπότης, δαπάνησε σημαντικά κονδύλια για πολιτιστικά θέματα. 
Προσπάθησε με τη βοήθεια της Ρωσίας να προσαρτήσει τη Νορβηγία και μετά να ανακτήσει τις Βαλτικές επαρχίες πολεμώντας τη Ρωσία, αλλά χωρίς επιτυχία. Ήταν θαυμαστής του Βολταίρου· νομιμοποίησε την παρουσία των Καθολικών και των Εβραίων στη χώρα και θέσπισε ευρείας κλίμακας μεταρρυθμίσεις με σκοπό τον οικονομικό φιλελευθερισμό και κοινωνικές διαρρυθμίσεις. Κατάργησε τα βασανιστήρια και τη θανατική ποινή. Με την Πράξη του 1766 έφερε την πολυπόθητη ελευθερία του Τύπου, όμως με τις τροπολογίες του 1774 και 1792 αυτή περιορίστηκε σημαντικά. Μετά τη Γαλλική Επανάσταση επεδίωξε μια συμμαχία των μοναρχών με σκοπό τη συντριβή της εξέγερσης και την επάνοδο του Λουδοβίκου ΙΣΤ΄ και πρόσφερε βοήθεια στη βασιλική μερίδα της Γαλλίας. 
Το 1792 έγινε πραξικόπημα από Κοινοβουλευτικούς και ο Γουσταύος Γ' πυροβολήθηκε στο κάτω μέρος της πλάτης. Κατάφερε να καταστείλει την εξέγερση, αλλά απεβίωσε 13 ημέρες μετά από σηψαιμία. Ο αξιωματικός που τον πυροβόλησε, καταδικάστηκε. Ορίστηκε αντιβασιλιάς για τέσσερα έτη ο αδελφός του Κάρολος (ο μέλλων Κάρολος ΙΓ΄ της Σουηδίας), μια και ο διάδοχος Γουσταύος Δ΄ ήταν 14ετής. Η συγκέντρωση των εξουσιών συνεχίστηκε ως το 1809, όταν ένα άλλο πραξικόπημα εκτόπισε τον Γουσταύο Δ΄, περιόρισε την απολυταρχία και έκανε βασιλιά τον Κάρολο ΙΓ'.
Ο Γουσταύος Γ΄ ήταν προστάτης των Τεχνών και ευεργέτης των Γραμμάτων. Έκτισε τη Βασιλική Όπερα της Σουηδίας, ίδρυσε τη Σουηδική Ακαδημία και άλλες Ακαδημίες, δημιούργησε την εθνική ενδυμασία και θέσπισε το Βασιλικό Τάγμα των Βάσα ως αμοιβή για εκείνους που συμβάλλουν στους τομείς της Γεωργίας, του Εμπορίου και της Εξόρυξης Μεταλλεύματος. Το 1782 ήταν ο πρώτος μονάρχης που αναγνώρισε τις Η.Π.Α., όταν αυτές πολεμούσαν για την ανεξαρτησία τους από τη Βρετανία.
Υποβρύχιο βαλλιστικών πυραύλων

To Υποβρύχιο βαλλιστικών πυραύλων είναι ένα υποβρύχιο εξοπλισμένο για να εκτοξέυει βαλλιστικούς πυραύλους (SLBM) ​​με πυρηνικές κεφαλές. Τα υποβρύχια αυτά έγιναν ένα σημαντικό οπλικό σύστημα κατά την διάρκεια του Ψυχρού Πολέμου, λόγω της μεγάλης ικανότητας τους για πυρηνική αποτροπή. Μπορούν να εκτοξέυσουν πυραύλους από χιλιάδες χιλιόμετρα μακριά από τους στόχους τους, και η χρήση της τεχνολογίας Stealth τα καθιστά πολύ δύσκολο να ανιχνευθούν. Η ανάπτυξή τους κυριαρχείται από τις Ηνωμένες Πολιτείες και τη Σοβιετική Ένωση/Ρωσία, με μικρότερους αριθμούς σε υπηρεσία για τη Γαλλία, το Ηνωμένο Βασίλειο, την Κίνα και την Ινδία. Σχεδόν όλα τα υποβρύχια που έχουν κατασκευαστεί χρησιμοποιούν πυρηνική πρόωση, εκτός των Σοβιετικών κλάσης Zulu και Golf που έιχαν κινητήρες ντίζελ.

Σκοπός

Τα υποβρύχια βαλλιστικών πυραύλων έχουν διαφορετικό σκοπό από τα επιθετικά υποβρύχια και τα υποβρύχια πυραύλων cruise. Ενώ τα επιθετικά υποβρύχια ειδικεύονται στη μάχη με άλλα πολεμικά σκάφη (συμπεριλαμβανομένων των υποβρυχίων του εχθρού και την εμπορική ναυτιλία), και τα υποβρύχια πυραύλων cruise έχουν σχεδιαστεί για επίθεση σε μεγάλα πολεμικά πλοία και τακτικούς στόχους στην ξηρά, η κύρια αποστολή των βαλλιστικών πυραύλων είναι η πυρηνική αποτροπή. Ως εκ τούτου, το προφίλ της αποστολής ενός υποβρυχίου βαλλιστικών πυραύλων επικεντρώνεται στο να παραμείνει απαρατήρητο, παρά να καταδιώκει επιθετικά άλλα σκάφη. Τα υποβρύχια βαλλιστικών πυραύλων έχουν σχεδιαστεί για stealth, για να αποφύγουν τον εντοπισμό τους με κάθε κόστος. Χρησιμοποιούν σχεδιαστικά χαρακτηριστικά για μείωση των ήχων, όπως ανηχοϊκές πλάκες στις επιφάνειες του σκαριού τους, προσεκτικά σχεδιασμένα συστήματα πρόωσης, καθώς και μηχανημάτων που τοποθετούνται στα σημεία απόσβεσης των κραδασμών.

Οπλισμός

Είναι εξοπλισμένα με πυρηνικές κεφαλές και χρησιμεύουν ως το τρίτο μέρος της πυρηνικής τριάδας. Η αφάνεια και η κινητικότητα των υποβρυχίων προσφέρουν τόσο ένα αξιόπιστο μέσο αποτροπής απέναντι σε μια επίθεση (διατηρώντας την απειλή ενός δεύτερου χτυπήματος), και μια ικανότητα πρώτου πλήγματος έκπληξη - ιδιαίτερα δεδομένου της εμβέλειας των όπλων που μεταφέρουν.
Dio at Donington UK: Live 1983 & 1987

Τραγούδια

CD 1, 1983

1. Stand Up and Shout (Dio, Bain) - 3:49

2. Straight Through the Heart (Dio, Bain) - 4:49

3. Children of the Sea (Dio, Butler, Iommi, Ward) - 6:15

4. Rainbow in the Dark (Dio, Campbell, Bain, Appice) - 4:48

5. Holy Diver (Dio) - 5:08

6. Drum solo (Appice) - 0:41

7. Stargazer (Blackmore, Dio) - 1:42

8. Guitar solo (Campbell) - 1:38

9. Heaven and Hell (Dio, Butler, Iommi, Ward) - 11:05

10. Man on the Silver Mountain (Blackmore, Dio) - 3:32

11. Starstruck (Blackmore, Dio) - 0:46

12. Man on the Silver Mountain (reprise) (Blackmore, Dio) - 2:29
CD 2, 1987

1. Dream Evil (Dio, Goldy) - 4:56

2. Neon Knights (Dio, Butler, Iommi, Ward) - 4:43

3. Naked in the Rain (Dio) - 7:28

4. Rock 'n' Roll Children (Dio) - 2:46

5. Long Live Rock and Roll (Blackmore, Dio) - 4:39

6. The Last in Line (Dio, Campbell, Bain) - 4:12

7. Children of the Sea (Dio, Butler, Iommi, Ward) - 1:22

8. Holy Diver (Dio) - 1:27

9. Heaven and Hell (Dio, Butler, Iommi, Ward) - 3:18

10. Man on the Silver Mountain (Blackmore, Dio) - 4:28

11. All the Fools Sailed Away (Dio, Goldy) - 4:23

12. The Last in Line (reprise) (Dio, Campbell, Bain) - 1:11

13. Rainbow in the Dark (Dio, Campbell, Bain, Appice) - 5:11
Πανελλήνιο πρωτάθλημα στίβου ανδρών 1963

Το ΜΘ΄ Πανελλήνιο πρωτάθλημα στίβου ανδρών 1963 διεξήχθη από τις 9 ως τις 11 Αυγούστου 1963 στο Παναθηναϊκό Στάδιο της Αθήνας χωριστά από το αντίστοιχο Πανελλήνιο πρωτάθλημα στίβου γυναικών 1963. Πρωταθλητής αναδείχθηκε και πάλι ο Παναθηναϊκός Α.Ο. για ένατη συνεχόμενη χρονιά.
Μαμπέλ Σεγκούν

Βιογραφία

Η Σεγκούν γεννήθηκε στο Όντο Σίτι της Νιγηρίας. Ο πατέρας της, αιδεσιμώτατος Isaiah και η μητέρα της Eunice Aig-Imoukhuede κατάγονταν από την Σαμπονγκίντα Όρα του διαμερίσματος Έντο (Edo) της Νιγηρίας. Ιδιαίτερα καλή μαθήτρια στο σχολείο, αποφοίτησε με πτυχίο Αγγλικών από το London Matriculation και έγινε δεκτή το 1949 στο νεοϊδρυθέν, τότε, Πανεπιστήμιο του Ιμπαντάν, απ' όπου αποφοίτησε το 1953 με πτυχίο Αγγλικών, Λατινικών και Ιστορίας. Δίδαξε τα θέματα αυτά σε σχολεία της Νιγηρίας και αργότερα έγινε η επικεφαλής στο τμήμα Αγγλικών και Κοινωνικών Μελετών (Department of English and Social Studies) και Υποδιευθύντρια στο Εθνικό Τεχνικό Κολλέγιο Καθηγητών Γιάμπα (National Technical Teachers' College, Yaba). Για τις εκπομπές της στο ραδιόφωνο κέρδισε, το 1977, το Βραβείο "Καλλιτέχνιδος της Χρονιάς" του Νιγηριανού Ραδιοφωνικού Ιδρύματος.
Η Σεγκούν έδωσε εξ αρχής πολλές υποσχέσεις τόσο ως συγγραφέας όσο και στην ενασχόλησή της με τα σπορ. Το διήγημά της "The Surrender", το οποίο έγραψε τη χρονιά της αποφοίτησής της, κέρδισε το Βραβείο "Nigerian Festival of the Arts Literature Prize" το 1954. Ήταν η πρώτη γυναίκα στη χώρα που έπαιζε πινγκ-πονγκ και συμπεριλήφθηκε στα τουρνουά ανδρών, όπου και έλαβε το "Half Colour" του Πανεπιστημίου στο άθλημα.
Η Σεγκούν έδωσε ισχυρή ώθηση στην παιδική λογοτεχνία της πατρίδας της, δημιουργώντας την "Εταιρεία Παιδικής Λογοτεχνίας της Νιγηρίας" (Children's Literature Association of Nigeria) το 1978 και το "Κέντρο τεκμηρίωσης και έρευνας για τα παιδιά" (Children's Documentation and Research Centre), το οποίο δημιούργησε το 1990 στο Ιμπαντάν. Είναι, επίσης, μέλος στη Διεθνή Βιβλιοθήκη Νεότητος στο Μόναχο της Γερμανίας.
Το 2010 η Σεγκούν βραβεύτηκε με το "Nigerian National Merit Award" για το συνολικό της έργο.
Πρωτάθλημα πετοσφαίρισης Α' εθνικής κατηγορίας γυναικών 1982-1983

Το πρωτάθλημα Α' Εθνικής βόλεϊ γυναικών της περιόδου 1982−83, ήταν το πρώτο Εθνικό πρωτάθλημα στην ιστορία της διοργάνωσης. Μετείχαν οκτώ ομάδες. Ο τίτλος κρίθηκε σε αγώνα μπαράζ καθώς την τελευταία αγωνιστική ο Παναθηναϊκός γνώρισε την ήττα από τον Ιωνικό Νέας Φιλαδέλφειας με 3−2 και ισοβάθμισε στην πρώτη θέση με το ΖΑΟΝ. Στο μπαράζ όμως επικράτησε με 3−2 και κατέκτησε το πρώτο πρωτάθλημα Α' Εθνικής.